open-index/open-wikipedia-markdown huggingface dataset:
Karja mõis

**Karja mõis** (saksa keeles *Karrishof*) oli riigimõis, hiljem rüütlimõis Saaremaal Karja kihelkonnas. Tänapäeval jääb mõisasüda Karja külla.

## Ajalugu
### Varasem ajalugu
Mõis pärineb keskajast. Esimest korda on seda mainitud 1558, mil ta oli suuri Karja kihelkonna alasid hõlmav piiskopi ametimõis. Taani võimuperioodil sai sellest riigimõis.

### Karja eramõis 1798−1919

1798. aastal kinkis Vene keiser Paul I mõisa ratsaväekindral Otto Wilhelm von Derfeldenile (1737−1819), kes müüs selle 1808. aastal major Jakob Johann von Derfeldenile (1764−1829); seejärel lahkus ta Eestist ja viis endaga Venemaale kaasa kuus mõisast pärit pärisorja. 1825−1835 oli mõis panditud Carl Jordanile, kes loovutas selle edasi Aurelie Julie von Müllerile (1797−1839). Viimase pärisomandiks kirjutati mõis samal aastal. 1843. aastal omandas mõisa Konstantin Ludwig Otto von Müller (1787−1859). Järgnevalt läks mõis parun Johann Gustav Ernst von Nolckenile (1809−1891). 1873. aastal langes mõis Konrad von Sengbuschile (1831−1913). Mõis võõrandati 1919. aastal tema pärijatelt.

### Mõis pärast võõrandamist
Võõrandamisjärgselt jäi Sengbuschide suguvõsa valdusse jäänukmõis (*Restgut*). Härrastemajas asus 1927/1929 asutatud Karja kodumajanduskool, mis hiljem tegutses Leisil. Pärast 1940. aasta juunipööret ei peetud kodumajanduskooli tegevust vajalikuks ja see likvideeriti. Teise maailmasõja järel asus häärberis haigla ja katsepunkt, hiljem sovhoosi kontor.

Tänapäeval on Karja mõisas Karja lugemis-teabetuba, mis asutati 1998 aastal, ja valla kommunaalameti kontor. Säilinud on mitu kõrvalhoonet, enamasti küll ümberehitatuna (näiteks Karja pagariäri).

## Mõisa koosseis
Karja mõis jagunes kolmeks külaks: Angla, Purtsa ja ajalooline Pamma (mis jagunes omakorda neljaks tütarkülaks). 1795. aastaks olid Karja mõisa piirid stabiliseerunud, kuid 1868 eraldus Karja mõisast Pamma mõis. Pärimuse järgi lasi Pamma mõisnik seejärel hävitada seitse talu.

## Mõisaansambel
Mõisa peahoone on püstitatud mitmes järgus. See on otstest kahekorruseline, keskelt ühekorruseline. Ühekorruseline puitosa (tänapäeval on see krohvitud) on kahekorruselistest kiviotstest vanem. Hoone tagaküljel on klassitsistlik sammastele toetuv katusealune. Tõenäoliselt on hoone enamik osi ehitatud XIX sajandi jooksul, mil ta oli eravalduses olev rüütlimõis. Samas võib see pärineda ka XVIII sajandi lõpust: sellele viitavad tollal levinud paarisaknad. Vasakpoolne kahekorruseline ots lisati hoonele igatahes XX sajandil.

## Viited
Hugh Paterson

**Hugh E. H. Paterson** (26. detsember 1926 – 12. oktoober 2019) oli Austraalia evolutsiooniteoreetik ja entomoloog.

Ta on töötanud Lõuna-Aafrikas Witwatersrandi Ülikoolis, hiljem Austraalias Brisbane'i Ülikoolis.

Ta on uurinud organismidevahelisi vastastikuse äratundmise mehhanisme, ning arendanud arusaamist bioloogilisest liigist. Ta formuleeris liigi tuvastuskontseptsiooni (*recognition concept of species*), mille kohaselt liigid moodustuvad kaaslase äratundmise kaudu ja liikidevahelised hiaatused on selle tegajärg (erinevalt isolatsioonikontseptsioonist, mille kohaselt esmane on isolatsioonimehhanism).

## Teoseid
*Paterson, Hugh E. H. 1993. *Evolution and the recognition concept of species*. Baltimore: Johns Hopkins University Press.
*Paterson, Hugh 2005. The competitive Darwin. *Paleobiology* 31(2, Supplement): 56–76.

## Viited
Bambusleemur

**Bambusleemur** ehk **poolmaaki** (*Hapalemur*) on esikloomaliste perekond leemurlaste sugukonnast. 

## Taksonoomia ja süstemaatika
Perekonna tüüpliik on hall-poolmaaki (*Hapalemur griseus*, varem *Lemur griseus*). Kokku kuulub bambusleemurite perekonda 6 nüüdisaegset liiki.

Varem arvati sellesse perekonda ka praeguse perekonna *[[Prolemur]]* liigid, sealhulgas lainina-poolmaaki (*Prolemur simus*, varem *Hapalemur simus*).

Perekonda on veel nimetatud *Hapalolemur* (Giebel 1855) ja *Myoxicebus* (Elliot 1913). 

## Levik
Kõik bambusleemurid elavad Madagaskaril.

## Välimus
Nad sarnanevad teiste leemurlaste sugukonna loomadega. 

Bambusleemuritel on hallikaspruun karvastik, mis liigiti varieerub punakast rohekani. 

Koon on lühem kui teistel leemurlasetel, ning kõrvad ümaramad ja karvasemad.

Kerepikkus on olenevalt liigist 25–46 cm, saba on sama pikk või pikem. Kaal on 1–2,5 kg.  

## Elupaik
Bambusleemurid eelistavad niiskeid metsi, kus kasvab bambus. Peale selle elavad nad maa peal ja puudel. 

*[[Hapalemur alaotrensis]]* elab Alaotra järve roostikes ning veedab suure osa ajast vees, erinedes teistest leemurlastest, kes käivad vee ääres ainult joomas. 

## Eluviis
Bambusleemurid võivad tegutseda igal päevaajal, kuid sageli on nad aktiivsed koidu eel. 

Nad jooksevad, ronivad ja hüppavad ühtviisi hästi. *[[Hapalemur alaotrensis]]* ujub hästi.  

Bambusleemurid elavad kolme- kuni viieliikmelistes rühmades, mis tõenäoliselt on ühest isasest, ühest või kahest emasest ning nende järglastest koosnevad perekonnad. 

Neil suhtlevad mitmesuguste häälitsustega, mis on röhkimisega sarnanevad lühikesed madalatoonilised norinad.

## Toitumine
Nad söövad peaaegu eranditult bambust, mis aitab neil hambaid teritada. 

Pole teada, kuidas nad tulevad toime bambuses sisalduvate mürgiste tsüaniididega. 

## Paljunemine
Tiinus kestab 135–150 päeva, ning lõpeb septembris kuni jaanuaris, mil emasloom toob ilmale kaks järglast.

Pojad võõrutatakse piimast umbes neljakuuselt (selleks ajaks leidub piisavalt toitu).

## Eluiga
Bambusleemurid elavad kuni 12 aastat.

## Ohud
Bambusleemuride looduslike vaenlaste seas on fossa, röövlinnud ja boamaod. 

Kõige suurem oht lähtub inimestelt. Lisaks sissetoodud koertele ja kassidele ohustab neid metsade raadamine ja jahipidamine. Hall-poolmaaki on veel suhteliselt sagedane, teised liigid on ohustatumad. Nad kuuluvad CITES-i lisasse I.

## Liigid
**[[Hapalemur alaotrensis]]*
**[[Hapalemur aureus]]*
**[[Hapalemur griseus]]* (hall-poolmaaki)
**[[Hapalemur meridionalis]]*
**[[Hapalemur occidentalis]]*
**[[Hapalemur simus]]*

## Välislingid

*Sissekanne projektis Wikispecies
*Sissekanne saidil Primate Info Net
*Sissekanne saidil Mammal Species of the World
Meteoorivool

**Meteoorivool** on mingi taevakehaga (näiteks komeedi või asteroidiga) seotud meteooride nähtavale ilmumine. Suurem osa nähtavatest meteooridest kuulub mõnda meteoorivoolu, enamik vooludest on väga nõrgad – tunni jooksul on neisse kuuluvatest meteooridest ideaaltingimustel näha vaid mõni üksik. 

Leidub ka väike arv meteoorivoolusid, mida teatakse juba ammu ning mis paistavad silma suhteliselt suure tunniarvu poolest. Tuntuimad neist on perseiidid, drakoniidid, orioniidid, leoniidid, geminiidid, lüriidid ja kvadrantiidid. Tunniarv on neil vooludel tavaliselt vahemikus 10–120. Nimetuse saavad meteoorivoolud tähtkuju järgi, milles asub nende radiant ehk koht taevas, kus lõikuvad meteoorijälgede pikendused.

Tähesadu on sellise eriti tugeva meteoorivoolu rahvakeelne nimetus, kui taevas on igal hetkel näha vähemalt kaht meteoorijälge. Sel juhul on meteoorivoolu tunniarv seniidis umbes 1000.

Tähesadusid tekitavaid meteoorivoole on vähe, leoniidide ja jakobiniidide ehk drakoniidide meteoorivoolud on põhjustanud korduvaid tähesadusid. Mõned ajaloolised tähesajud on tekkinud ka seni tundmatute meteoorkehade pilvede pool.
Veneoja (oja)

**Veneoja** (ka **Kõrgesilla oja**) on oja Viljandimaal Põhja-Sakala vallas, mis saab alguse Ilbaku külast 2 km läänes ja suubub Savimäe kraavi, mis omakorda suubub Lemmjõkke. 

Kõrgesilla oja on umbes 4,1 km pikk. Sügiseti ja kevaditi on kõrge tulvavee tõttu oja veetase kõrgem. Oja on suhteliselt lai (kevaditi ja sügiseti kuni 3 meetrit).

## Välislingid
*
*
Abanindranath Tagore

**Abanindranath Tagore** (bengali keeles অবণীন্দ্রনাথ ঠাকুর (*Abanīndranāth Ṭhākur*); 7. august 1871 Kolkata – 5. detsember 1951 Kolkata) oli India kunstnik ja kirjanik. 

Koos oma vanema venna Gaganendranath Tagore'iga rajas ta India kunstis Bengali koolkonna, mille eesmärk oli viljelda lääne mõjudest vaba rahvuslikku kunsti.
Seitse sammu

**Seitse sammu** on Junior Achievementi Arengufondi majandusõppe programm 1.-6. klassi õpilastele, mille eesmärk on tutvustada õpilasele ühiskonna toimimise aluspõhimõtteid. Programmi on võimalik kasutada koduloo tunnis või integreerida erinevate õppeainetega. 

Programmi jooksul õpitakse läbi seitsme sammu tundma ühiskonda kui tervikut:
* Meie ise – keskendub üksikisikutele ning rollidele, mida üksikisikud meie majandussüsteemis tööliste ja tarbijatena etendavad. 
* Meie perekonnad – tutvustab perekonna kui majandusüksuse iseloomu ning sellesiseseid rollijaotusi ja nende omavahelist suhestumist
*  Meie linnaosa – avab linnaosa mõiste ja rolli ning linnaosa ja selle elanike vastastike kohustuste sisu
* Meie linn – võimaldab õppida tundma tüüpilises linnas olevaid ettevõtteid ja nende rolli kogukonnas
* Meie maakond – keskendub kaupade ja teenuste tootmisele ning jaotamisele maakonna tasandil, teadvustab loodus- ja inimressursside olulisust ettevõtte toimimisel ning raharingluse alustõdesid.
* Meie riik – tutvustab äriettevõtte alustamise ja tegevuse korraldamise etappe vaba ettevõtluse süsteemis
* Meie maailm – loob eeldused mõistmaks erinevate majandusmudelite ja rahvusvahelise kaubanduspõhitõdesid
Ametiguru

"**Ametiguru**" on Junior Achievementi Arengufondi veebipõhine majandusõppemäng algklassidele, mille eesmärk on tutvustada õpilasele ameteid, elukutseid ja nendega seotud sõnavara.  

"Ametiguru" sisuks on kirjalikele ja visuaalsetele vihjetele põhinedes terminite äraarvamine. Sõnu on kokku üle 200.  

Mängu "Ametiguru" mängitakse veebikeskkonnas, kus igal õpilasel on oma kasutajakonto. 

## Välislingid
*Mängu koduleht
*Valmis algklassidele suunatud uuenduslik ametite õppimise mäng „Ametiguru”, Eesti Päevaleht, 28. detsember 2006
*Lapsed õpivad ameteid tundma, Sakala, 12. jaanuar 2007
Inimene, ettevõte, maailm

**"Inimene, ettevõte, maailm"** on Junior Achievementi Arengufondi majandusõppe programm põhikooli õpilastele, mille eesmärk on näidata õpilastele seost hariduse ja elus tehtavate valikute vahel. 

Programm koosneb kolmest osast:

* isiklik majandus – keskendub majanduse üksikisikuid mõjutavale poolele, uurides hariduse seost hilisemas elus saavutatava eduga, finantside mõistmist ja juhtimist ning karjäärivaliku võimalusi;
* tegutsev ettevõte – keskendub turumajandussüsteemi põhitunnustele, aidates mõista turumajanduse põhitõdesid ja termineid ning nende mõju õpilasele;
* rahvusvaheline majandus – keskendub maailmakaubanduse ning selles esinevate kultuuride ja kommete tundmaõppimisele, tutvustades maailmamajanduse toimimise põhimõtteid ja termineid.
Simulaator 7

**Simulaator 7** on Junior Achievementi Arengufondi internetipõhine majandusõppe programm põhikooli ja gümnaasiumiastme nooremate klasside õpilastele, mille eesmärk on pakkuda elulist kogemust ettevõtlusest, firma juhtimisest ja majandamisest. Õppemäng aitab selgitada väikeettevõtluse, turunduse, konkurentsi, hinna kujunemise ning nõudluse ja pakkumise olulisemaid põhimõtteid ning annab ülevaate ettevõtja peamistest otsustustest. Õpilast aitab mängukeskkonnas olev mahukas abimaterjalide kogu, mis sisaldab juhiseid ja majandusalaseid teadmisi programmi läbimiseks.
Kõrgesilla

**Kõrgesilla oja** on jõgi Viljandi maakonnas.

**Kõrgesilla** ehk **[[Korgõsilla]]** on küla Võru maakonnas.

**Kõrgesilla** ehk **[[Võssoki Most]]** on küla Setumaal Venemaa Pihkva oblasti territooriumil.
Inimesed sõdurisinelis

**"Inimesed sõdurisinelis"** on 1968. aastal valminud sõjafilm.

Filmi aluseks on Paul Kuusbergi romaani "Enn Kalmu kaks mina" ning see räägib Eesti Laskurkorpuse 7. roodu 1. rühma 3. jao formeerimisest ja sõjateest Velikije Luki lahingust Tehumardi lahinguni.

Filmis kõlava laulu "Laul kaugest kodust" viisi lõi Eino Tamberg ja sõnad kirjutas Ralf Parve. 

## Osades
*Rudolf Allabert – Enn Kalm
*Heino Raudsik – Tääger
*Leonhard Merzin – Mänd
*Arvi Hallik – Veski
*Kenno Oja – Viies
*Hans Kaldoja – Raudnask
*Kalju Komissarov – Ferdinand Loog
*Tõnu Mikiver – Agur
*Rein Juurik – Tisler
*Peeter Sinilill – Ants Liiger
*Andres Sinilill – Sass Liiger
*Kiira Kikerpuu –  Kirsti Sarapik
*Peeter Kard – Mati Reinop

## Viited
Õpilasfirma

Õpilasfirma® on JA Eesti registreeritud kaubamärk.

**Õpilasfirma** on gümnaasiumiõpilastest koosnev **mitteametlik** ettevõte, mis on moodustatud Junior Achievement Eesti ettevõtlusõppe programmi käigus. Õpilasfirma programmi eesmärk on tutvustada noortele ettevõtlust huvitaval moel, anda neile esmane riskivaba ettevõtluskogemus ning suurendada seega tulevaste ettevõtjate arvu ühiskonnas. 

Õpilasfirma ei ole päris ettevõte, vaid õppeprotsess, mille käigus koostatavad õpilased äriplaani, mõtlevad välja oma toote või teenuse, toodavad ja müüvad ning peavad raamatupidamist. Õppeaasta lõppedes õpilasfirma suletakse ning koostatakse lõpparuanne. See kõik on osa õppeprotsessist ja seda on võimalik teha ametliku kooliprogrammina riikliku õppekava raames. 
Õpilased on sageli alaealised ega saagi päris ettevõtet luua. Kõik õpilasfirmad on kantud Junior Achievement Eesti õpilasfirmade registrisse, kuhu 2013. aastal kanti juba 2000. Eesti õpilasfirma. Õpilasfirma tegutseb JA Eestis koolituse ja litsentsi omandanud õpetaja või ärimentori juhendamisel ning täidab kindlaid õppeprogrammis sätestatud reegleid. 

Õpilaste ettevõtted tegutsevad paljudes Euroopa riikides ja kõikjal korraldatakse programmi Junior Achievement Worldwide'i organisatsiooni juhendamisel.

Vähim õpilasfirma liikmete arv Eestis on kolm ja Õpilasfirmasse võivad kuuluda üksnes õpilased. 

## Õpilasfirmad Eestis
Õpilasfirmadest on alguse saanud näiteks pehmete helkurite, teadusteatrit tegev Kolm Põrsakest ja valemivihikute tootmine.

Igal aastal selgitatakse Eesti õpilasfirmade võistlusel välja parim Õpilasfirma, mis esindab Eestit üleeuroopalisel võistlusel. 

Juba üle 35 aasta toimuvad Euroopas Õpilasfirmade võistlused, kus selgitatakse välja meie maailmajao tugevaim õpilasfirma. Eesti Õpilasfirmad on alates 2003. aastast auhinnalisi kohti saanud 7 korda ning 3 korda on tuldud ka Euroopas võitjaks.  

2009. aastal võitis Euroopa Õpilasfirmade võistlusel JA-YE Company of the Year Competiton esikoha Tallinna 21. kooli Õpilasfirma Roheline Jälg.   

2013. aastal sai Londonis 24. Euroopa õpilasfirmade võistlusel esikoha Tartu Hugo Treffneri Gümnaasiumi õpilasfirma Kolm Põrsakest.  

2017. aastal võitis Euroopa võistluse Tartu Hugo Treffneri Gümnaasiumi Õpilasfirma Festera, mis tootis biojäätmeid lagundavaid prügikaste.  

## Vaata ka
* Minifirma

## Viited

## Välislingid
* Õpilasfirma programmi ainekava
Minifirma

**Minifirma** on Junior Achievementi Arengufondi majandusõppe programm põhikooli õpilastele, mille eesmärk on aidata õpilasel hinnata ja mõista ettevõtluse rolli ühiskonnas. Protsessi käigus koostavad õpilased äriplaani ning loovad oma minifirma, mille tooteid või teenuseid hiljem turustavad.

Programmi eesmärgiks on aidata põhikooli III kooliastme õpilastel tutvuda väikeettevõtte loomise, juhtimise ja lõpetamisega. Juhendajatena abistavad õpilasi õpetajad, konsultandid ja koostööpartnerid.

Minifirmad on üldjuhul seotud huvitegevustega koolis, õpilased õpivad ühes klassis või paralleelklassides. Programmi sobib õpetada eraldi ettevõtlustunnis või integreeritult, samuti teostada loovtööna.

Kindlasti tuleb teavitada minifirmas tegutsevate õpilaste vanemaid minifirma põhimõtetest. Alaealistel õpilastel tuleb õpilasfirma ja minfirma registreerimiseks lasta lapsevanemalt täita ja digiallkirjastada nõusoleku vorm.

## Minifirma ja õpilasfirma erinevused

* Minifirma on õpilasfirma lihtsustatud variant, mis on mõeldud ettevõtliku mõttelaadi arendamiseks ja ettevõtlusalaste teadmiste andmiseks põhikoolis.
* Rohkem sotsiaalne suunitlusega, mitte niivõrd kasumile suunatud tegevus
* Keskkonnasäästlikkus
* Koostööpartnerite olulisus – kool, kohalik omavalitsus, lapsevanemad, kohalikud ettevõtjad
* Kasumi jaotamine tuleb otsustada enne alustamist.
* Kindlasti tuleb maksta palka! Ka siis, kui tegijad on omanikud.
* Minifirma kaust – koondab kõik dokumendid
* Maksimaalne algkapital – 130 eurot.
* Ühel õpilasel ei tohi olla aktsiaid rohkem kui 26 euro eest (ka mitte aktsiate kontrollpakki).
* 25 eurost suuremad väljaminekud kinnitab juhendaja
* Raamatupidamine on lihtsam, kasutusel on kassapõhine arvestus.
* Käive ei tohi ületada 3200 eurot.
* Välislaadad lubavad osalemist alates 15. eluaastast.
* Minifirmad saavad osaleda võistlusel "Eesti parim minifirma"

## Igal minifirmal on oma...
* juhendaja
* logo
* toode/teenus
* müügikoht laadal
* sissetulek
Töövarjupäev

**Töövarjupäev** on päev, mille käigus võib noor jälgida ettevõtja, ametniku või spetsialisti tööpäeva.

Junior Achievementi Arengufond kasutab seda gümnaasiumiastme majandusõppe programmi osana iga aasta novembris alates 1996. aastast, sel on osalenud ligi 2000 õpilast. 2005. aastal hakkas JAA vilistlasorganisatsioon MTÜ Sild Ettevõtlike Noorte Tulevikku (SENT) korraldama töövarjupäeva konkurssi era- ja avaliku sektori tipptegijatele.

## Välislingid
* Jüri Saar, "Töövarjud tegid elukutsetega lähedalt tutvust", Tartu Postimees, 15. november 2004
* Sigrid Laev, Kooliõpilased seirasid töövarjupäeval tippjuhte, Eesti Päevaleht, 25. november 2005
* "Enn Pant ja Ain Hanschmidt võtsid noored töövarjud Soome kaasa", Tarbija24, 23. november 2006 
* Nelli Pello, "Töövarjupäev aitab rutiini murda", Tarbija24, 20. november 2007
MESE - Management and Economic Simulation Exercise

**MESE - Management and Economic Simulation Exercise **on Junior Achievementi Arengufondi majandusõppe programm gümnaasiumiõpilastele, mis võimaldab õpilasel tuletada meelde ja rakendada tähtsamaid majanduse põhitõdesid. 

Programm annab osavõtjale rohkesti võimalusi praktiseerida finantsaruannete lugemist ja tõlgendamist ning tootmis- ja turustamisprotsesside planeerimist. Mängutsükli käigus määravad õpilased pakutavatele toodetele hinna, tootmismahu ja turundus- ja arendustöö eelarve ning investeerivad tootmisvahenditesse. MESE on juba aastaid olnud Eesti majandusolümpiaadide oluline osa.
GLOBE - Global Learning of the Business Enterprise

**GLOBE - Global Learning of the Business Enterprise ** on Junior Achievementi Arengufondi majandusõppe programm gümnaasiumiastme lõpuklassi õpilastele, mille eesmärk on viia õpilane kokku teise riigi õpilastega, moodustamaks importivaid-eksportivaid ühisettevõtteid. Programm käsitleb valuutakursside, kaubanduskokkulepete, ekspordinõuete, kvootide ja tollidega seotud probleeme.
The Cab

**The Cab** on ameerika rokkansambel Las Vegasest. Ansambel teeb koostööd plaadifirmaga Fueled by Ramen. 

The Cabie debüütalbum "Whisper War" anti välja 29. aprillil 2008.
Rupiah Banda

**Rupiah Bwezani Banda** (13. veebruar 1937 Gwanda, Lõuna-Rodeesia (tänapäeval Zimbabwe) – 11. märts 2022 Lusaka) oli Sambia poliitik ja diplomaat.

2. novembrist 2008 kuni 23. septembrini 2011 oli ta Sambia neljas president.

Rupiah Banda on muu hulgas olnud Sambia suursaadik Egiptuses ja Ameerika Ühendriikides, Sambia esindaja ÜRO juures ja Sambia välisminister.

Aastal 2006 sai temast president Levy Mwanawasa valitsuse asepresident. Pärast Levy Mwanawasa atakki suvel 2008 sai Bandast presidendi kohusetäitja. 

30. oktoobril 2008 peetud presidendivalimistel sai parteid Movement for Multi-Party Democracy esindav Rupiah Banda napi võidu opositsiooni esindava Michael Sata üle ning 2. novembril 2008 astus ta presidendi ametisse. 

20. septembril 2011 peetud presidendivalimistel sai ta 36 protsenti häältest. Presidendiks valiti Michael Sata, kes sai 43 protsenti häältest.
Tuletõrjeühingu kalmistu

**Tuletõrjeühingu kalmistu** (ka *Tallinna Tuletõrjeühingu kalmistu*) asub Tallinnas Rahumäe kalmistust põhjas. Tänapäeval asub kalmistu Nõmme linnaosa haldusalal ning sinna on maetud üle 200 tuletõrjuja ja tuletõrjeveterani.

## Ajalugu
Varem oli sellele alale Rahumäe kalmistust põhja pool maetud Loodearmee endisi sõdureid, kes surid Tallinnas. Maa-ala tuletõrjeühingu kalmistu jaoks eraldati 10. juulil 1925, geodeet Aleksander Kivi koostatud plaan kinnitati linnavalitsuses 21. aprillil 1926. Kalmistu rajati 1927. aastal, sellele tehti betoonpostidega metallpiire. Peaväraval on taimemotiividega sepislehed, ülaosas on kiri: *"Jumala auks ligimese kaitseks"*.

## Mälestusmärk

Peaväravast algava tee lõpus, kalmistu kaguosas on mälestusmärk, mis rajati 1937. aastal endise puust risti asemele.

## Vaata ka
*Tuletõrjujate mälestusmärk Tallinna Tuletõrjeühingu kalmistul
*Rahumäe kalmistu
*Tuletõrjujate mälestusmärk Mänsaku tänaval

## Viited

## Kirjandus
*Karl Laane. "Tallinna kalmistud". Maalehe Raamat. Tallinn 2002. Lk 167-168
*Jaan Vaarmann. "Rinnutsi leekidega. 200 aastat vabatahtlikku tuletõrjet Eestis". Valgus. Tallinn 1988. Lk 26

## Välislingid
*Tallinna Kalmistute arengusuunad aastani 2012. Tallinna Linnavolikogu 20. detsembri 2004. a määrus nr 59
*Rohtunud kalmukünkad ja mälestussammas (''foto hauasambast'') // Blogi Ingrid & Others, 27. aprill 2007
All Time Low

**All Time Low** on 2003. aastal loodud USA pop punk bänd Marylandist Lutherville-Timoniumist. Bändi nimi on tulnud New Found Glory laulust "Head on Collison". 

## Ajalugu

Alex Gaskarth ja Jack Barakat panid bändile aluse Baltimore'i maakonnas. Nende muusikat mõjutasid Green Day ja Blink-182. Pisut hiljem liitusid nende bändiga basskitarrist Zack Merrick ja trummar Rian Dawson. Sel ajal käisid nad kõik veel keskkoolis. Koolivaheaegadel käis bänd turneedel ida- ja lõunarannikul. Nende esimene EP "*[[The Three Words to Remember in Dealing with the End]]*" ilmus Emerald Moon Recordsi all 1. oktoobril 2004. Aasta hiljem andsid nad välja albumi "*[[The Party Scene]]*".

14. veebruaril 2006, vaid mõni kuu enne keskkooli lõpetamist, kirjutasid nad alla lepingu Hopeless Recordsiga. Paar kuud hiljem anti välja EP "*[[Put Up or Shut Up]]*", millel kõlasid uusversioonid lauludest "*The Party Scene*'il" ja kaks uut lugu.

Pärast "*Put Up or Shut Upi*" promomist hakkas bänd 18. aprillil 2007 lindistama albumit "*[[So Wrong, It's Right]]*", mille produtseeris Matt Squire. Album ilmus sama aasta 25. septembril. Seda saatis edu ja videoid näidati ka MTV-s.

All Time Low TRL debüüt oli 12. veebruaril 2008.

2008. aasta septembris nimetas ajakiri Grammy Awards All Time Low aasta bändiks ning bänd oli nende 2009. aasta jaanuarinumbri esikaanel.

## Diskograafia

### Albumid

### EP

### Singlid
Andy Hurley

**Andrew John Hurley** (sündinud 31. mail 1980 Milwaukees) on USA muusik, trummar. 

Kui ta oli viieaastane, suri ta isa ning tema ja õe Sarah ainsaks kasvatajaks jäi ema, kes on ametilt õde. Hurley elas juues ja pidutsedes, kuid tegi elus kannapöörde ning hakkas isegi taimetoitlaseks. 

Hurley on õppinud mõne aasta Wisconsini ülikoolis antropoloogiat ja ajalugu.

Hurley oli koos Pete Wentziga ka Racetraitoris.

Andy loeb palju koomikseid ja plaanib ka ise mõne luua. Ta usub, et tsivilisatsioon kukub ühel päeval kokku. Ta on ka suur PETA toetaja ja on teinud sellele organisatsioonile reklaami.

Hurley tegutseb koos mõne sõbraga projektis "Fuck City".
Aalesunds FK

**Aalesunds Fotballklubb** (AaFK) on Norra linna Ålesundi jalgpalliklubi, mis hooajal 2009 mängis riigi kõrgliigas.

## Eesti ja eestlased
*Enar Jääger (2007–2009, 58 liigakohtumist ja üks -värav; 2010–2012, 78 liigakohtumist ja kaks -väravat)
*Sander Post (2011–2013, 40 liigakohtumist ja 5 -väravat)
We the Kings

**We The Kings** on Ameerika rokkansambel, mis alustas tegevust 2005. aastal.

## Koosseis
*Travis Clark – laulja, kitarrist (2005–)
*Hunter Thomsen – kitarrist, taustalaulja (2005–)
*Danny Duncan – trummar (2005–)
*Coley O'Toole – klahvpillimängija, kitarrist, taustalaulja (2005–)
*Charles Trippy – basskitarrist (2011–)

## Endised liikmed
*Drew Thomsen – basskitarrist (2005–2011)

## Diskograafia
### Stuudioalbumid
* "We the Kings" (2007)
* "Smile Kid" (2009)
* "Sunshine State of Mind" (2011)
* "Somewhere somehow" (2013)
* "Stripped" (2014)
* "Strange love" (2015)
Rummu tee

**Rummu tee** on tänav Tallinnas Pirita linnaosas ning läbib Pirita, Maarjamäe ja Kose asumit.

Rummu tee sai nime 13. juunil 1958. Nimi on pandud sõja ajal hävinud Rummu restorani järgi, mille juurest tänav algab.

## Ehitised ja asutused Rummu teel
* Pirita Velotrekk, Rummu tee 3.
* Pirita Selver, Rummu tee 4.

## Viited

## Välislingid
Paelama oja

**Paelama oja** (ka **Jambi oja** ja **Ärma oja**) on oja Sakala kõrgustiku lääneosas ja Soomaal, Viljandi maakonnas Põhja-Sakala vallas, Lemmjõe vasakpoolne lisajõgi. 

Oja pikkus on 13,6 km (koos lisaharudega 14,3 km), valgla pindala 37,2 km², langus 32 m ja lang 2,35 m/km.
Oja saab alguse 54,5 m kõrgusel Lemmakõnnu külas, voolab läbi Paelama küla ja suubub 22,5 m kõrgusel Sandra külas vasakult poolt Lemmjõkke 14,4 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.

Paelama ojja suubub Savimäe kraav ning sellesse omakorda Kõrgesilla oja, mis on umbes 4,8 km pikk. 

Osaliselt jääb Paelama oja Soomaa rahvusparki.

## Viited

## Välislingid
*
*
FK Bodø/Glimt

**FK Bodø/Glimt** on Norra linna Bodø jalgpalliklubi, mis mängib riigi kõrgliigas Eliteserien.

Klubi on asutatud 19. septembril 1916. Pikka aega ei saanud Põhja-Norra klubid Norra üleriigilistel meistrivõistlustel osaleda. Vahemikus 1930–1969 võitis Bodø/Glimt üheksal korral Põhja-Norra karikavõistlused. Alles 1971. aastal võimaldati Põhja-Norra klubidel Norra kõrgliigasse pääseda. Norra kõrgliigas osales Bodø/Glimt esimest korda 1977. aastal. Kohe esimesel aastal tuli Bodø/Glimt Norra kõrgliigas teisele kohale. Esimest korda tuli Bodø/Glimt Norra meistriks 2020. aastal. Norra meistriks tuldi suure ülekaaluga, kui 30 mängust võideti 26, viigistati kolm mängu ja kaotati vaid korra. Hooaja jooksul koguti 81 punkti, mis on Norra kõrgliiga läbi aegade rekord. Samuti oli Bodø/Glimt 2020. aastal Norra kõrgliigas enim väravaid löönud klubi (103) ja kõige parema kaitsega klubi (endale lasti lüüa 32 väravat).

1975. aastal võitis Bodø/Glimt esimese Põhja-Norra klubina Norra üleriigilised karikavõistlused. Norra karikavõistlused on hiljem võidetud veel 1993. aastal.

Esimest korda osales Bodø/Glimt Euroopa klubide turniiril hooajal 1976/77, kui UEFA karikavõitjate karikavõistluste esimeses ringis kaotati Itaalia klubile Napoli kahel mängus kokkuvõttes 0:3. Hooajal 2021/22 jõudis Bodø/Glimt UEFA Euroopa Konverentsiliiga alagrupiturniirile, kus saavutati teine koht. Seejärel võideti väljalangemismängude eelringis Šotimaa klubi Celticut 5:1 ja 16 parema sees Hollandi klubi Alkmaari AZ-i tulemusega 4:3. Veerandfinaalis kaotati Itaalia klubile AS Roma 2:5.

## Praegune koosseis
*Seisuga 10. veebruar 2022*

 
 

 
 

 

 

 

## Saavutused
*Eliteserien:
****Võitja** (4): 2020, 2021, 2023, 2024
**Teised kohad: 1977, 1993, 2003, 2019
*1. divisjon:
****Võitja** (2): 2013, 2017
*Norra karikas:
****Võitja** (2): 1975, 1993
**Teised kohad: 1977, 1996, 2003, 2021–22

## Eesti ja eestlased
### Eesti mängijad
*Pavel Londak (2007–2015) 185 liigamängu
*Alo Bärengrub (2008–2011) 32 liigamängu, 2 väravat

## Viited

## Välislingid
* Klubi koduleht (norra keeles)
* "Kollaste hambaharjade ja tätoveeritud vanaemade teekond jõudis rekordilise lõppakordini". soccernet.ee. 21. detsember 2020
Bergeni Brann

**Bergeni Brann** (*Sportsklubben Brann*) on Norra jalgpalliklubi, mis hooajal 2009 mängib riigi kõrgliigas.

## Eesti ja eestlased
### Eesti mängijad
*Sergei Terehhov (2000–2002)
*Taijo Teniste (2018–)
Fredrikstad FK

**Fredrikstad Fotballklubb** on Norra jalgpalliklubi, mis tegutseb Fredrikstadis. See mängib riigi kõrgliigas Eliteserien.

Klubi asutati 7. aprillil 1903. Kui Norra paljud vanemad spordiklubid hõlmasid mitut spordialal, lisaks jalgpallile näiteks suusatamist ja kergejõustikku, oli Fredrikstad esimene klubi Norras, mis keskendus ainult jalgpallile.

Hooajal 1937/38 tuli Fredrikstad Norra esimeseks meistriks jalgpallis. Norra meistriks on Fredrikstad tulnud kokku üheksa korda, kuid viimati hooajal 1960/61. Norra karikavõistlused on Fredrikstad võitnud 12 korda, viimati 2024. aastal.

1973. aastal langes Fredrikstad esimest korda Norra kõrgliigast välja ning alates sellest ajast ei ole Fredrikstad pikemaks perioodiks enam kõrgliigasse uuesti püsima jäänud. 2020. aastal tõusis Fredrikstad pärast kolm aastat Norra tugevuselt kolmandas liigas tagasi esiliigasse. 2023. aastal kindlustati pääs Norra kõrgliigasse, kuhu enne seda kuulus Fredrikstad viimati 2012. aastal.

Hooajal 1960/61 võitis Fredrikstad Euroopa meistrite karikavõistluste eelringis Hollandi klubi Amsterdami Ajaxit 4:3, kuid esimeses ringis kaotati Taani klubile AGF. See on ühtlasi ainus kord, kui Fredrikstad on Euroopa klubide võistlustel ühest ringist edasi jõudnud.

## Saavutused
*Norra meistriliiga:
****Võitja** (9): 1937–38, 1938–39, 1948–49, 1950–51, 1951–52, 1953–54, 1956–57, 1959–60, 1960–61
**Teised kohad (9): 1949–50, 1954–55, 1955–56, 1958–59, 1964, 1966, 1969, 1972, 2008
*Norra esiliiga:
****Võitja** (1): 2023
*Norra karikas:
****Võitja** (12): 1932, 1935, 1936, 1938, 1940, 1950, 1957, 1961, 1966, 1984, 2006, 2024
**Teised kohad (7): 1945, 1946, 1948, 1954, 1963, 1969, 1971

## Euroopa klubide võistlustel
} 
| style="text-align:center; background:;"| 
| style="text-align:center; background:;"| 
| style="text-align:center; background:;"| 
|}

## Mängijaid
* Tore Pedersen (1989)
* Dominic Adiyiah (2008–2010)
* Celso Borges (2009–2012)
* Cristian Gamboa (2010–2011)
* Etzaz Hussain (2011–2012)
### Eesti mängijad
*Henri Anier (2013, laenul) 13 liigamängu ja 3 väravat
*Raio Piiroja (2004–2011) 158 liigamängu ja 12 väravat
*Kristen Viikmäe (2005) 6 liigamängu ja 1 värav
*Rocco Robert Shein (2025–)

## Välislingid
* Koduleht
Ruslan Aušev

**Ruslan Aušev** (sündinud 29. oktoobril 1954 Kasahstanis Põhja-Kasahstani oblastis Volodarskojes) on Inguši Vabariigi ekspresident ja Venemaa erusõjaväelane, kindralleitnant.

Aušev oli Inguššia president 28. veebruarist 1993 kuni 28. aprillini 2002.

Ta sündis Kasahstanis, kuhu tema vanemad olid 1944. aastal tšetšeenide küüditamise käigus deporteeritud.

Aušev lõpetas marssal Jerjomenko nimelise Ordžonikidze kõrgema üldsõjaväelise õppeasutuse ja Frunze-nimelise sõjaväeakadeemia. Nõukogude ja Venemaa sõjaväes teenis ta 1971–2000 Põhja-Kaukaasia sõjaväeringkonnas. 1975–1976 oli ta motoriseeritud laskurjao ülem, 1976–1979 motoriseeritud laskurroodu ülem ja 1979–1980 motoriseeritud laskurpataljoni staabiülem. 

Alates 1980 viibis ta 4 aastat ja 7 kuud Turkestani sõjaväeringkonnas Afganistanis, kus juhatas 1982. aastani motoriseeritud laskurpataljoni. Ka tema vennad Adam ja Bagautdin teenisid ohvitseridena Afganistanis.

7. mail 1982 ülendati ta majoriks ja 16. oktoobril 1986 alampolkovnikuks.

Ta on rahvusvahelise liidu Piirideta Relvavendlus ülemnõukogu liige.

## Tunnustus
*7. mail 1982 – Lenini orden ja Nõukogude Liidu kangelase aunimetus 
*kaks Punatähe ordenit
*"Väljapaistva sõjaväeteenistuse eest" 1. klass 
*"Kodumaa teenimise eest" 3. klassi
*medal "Nõukogude vägede Afganistanist väljaviimise 10. aastapäeva mälestuseks" 

## Isiklikku
Ta on abielus Aza Auševaga. Neil on poeg Ali ning tütred Leila ja Lema.

## Välislingid

*Biograafia (*vene keeles*)
*"Aušev: Beslanis raisati aega" ERR, 29. september 2004
*"Inguššia prokuratuur hoiatas rahvakongressi korraldamise eest" Postimees, 28. juuni 2009
Hamarkameratene

**Hamarkameratene** (HamKam) on Norra linna Hamari jalgpalliklubi.

Klubi mängis riigi kõrgliigas viimati hooajal 2008.

## Välislingid
* Koduleht
Lillestrøm SK

**Lillestrøm Sportsklubb** on Norra jalgpalliklubi, mis tegutseb Lillestrømis. See mängib Norra kõrgliigas Eliteserien.

Klubi loodi 2. aprillil 1917 kahe kohaliku klubi ühinemisel. Lillestrøm tuli esimest korda Norra meistriks hooajal 1958/59. Pärast seda on tulnud Norra meistriks veel neli korda, viimati 1989. aastal. Norra karikavõistlused on võidetud kuus korda, viimati 2017. aastal. Aastatel 1975–2019 mängis Lillestrøm Norra kõrgliigas 45 hooaega järjest, mis on Norra kõrgliiga rekord.

Klubi kodustaadion on Åråsen Stadion, mis mahutab 11 500 pealtvaatajat.

Lillestrømi suurim rivaal on Vålerenga.

## Mängijad
### Praegune koosseis
*Seisuga 18. juuni 2022*

 

### Eesti mängijad
*Joonas Tamm (16 liigamängu 2019. aastal)
*Matvei Igonen (5 liigamängu 2018. aastal)

## Saavutused
*Eliteserien:
***Võitja** (5): 1958–59, 1976, 1977, 1986, 1989
**Teised kohad (8): 1959–60, 1978, 1983, 1985, 1988, 1994, 1996, 2001
*Norra karikas:
****Võitja** (6): 1977, 1978, 1981, 1985, 2007, 2017
**Teised kohad (8): 1953, 1955, 1958, 1980, 1986, 1992, 2005, 2023
*UEFA Intertoto karikas:
**Teine koht (1): 2006

## Viited

## Välislingid
* Koduleht
Verine Parun

**Verine Parun** on Slytherini maja vaim. Verisel Parunil on alati kaelas rippunud ketid. Harry Potteri viimases raamatus tuleb välja, et Verine Parun kannab neid kette, sest ta tappis Halli Daami (Ravenclaw maja vaimu ja Rowena Ravenclaw tütre). Pärast seda tappis Verine Parun ka enda.

Nimelt oli Hall Daam varastanud oma ema tiaara mis peaks andma tarkust kõigile, kes selle pähe panevad. Pärast seda oli Rowena Ravenclaw käskinud Verisel Parunil oma tütart otsima minna; see lugu lõppes kahe surmaga. Ravenclaw tiaarast sai ka Voldemorti varikätk.
Revillagigedo

**Revillagigedo** on mitme koha nimi:

***[[Revillagigedo saar]]** Alaskas
***[[Revillagigedo saared]]** Mehhikos
Paul Watt

**Paul Watt** (1451 – aprill 1505) oli saksa humanist ja usutegelane, kes tegutses Saksa ordu kõrgmeistri Friedrich von Sachseni lähikonnas. 

Watt õppis mitmetes Saksamaa ja Itaalia ülikoolides ning omandas *[[magister artium]]*i kraadi. Ta oli kõigepealt hertsog Friedrichi õpetaja ning seejärel tema nõunik ja lähedane sõber. Kui Friedrich 1498. aastal Saksa ordu kõrgmeistriks valiti, läks Watt temaga Preisimaale kaasa ning sai 1499. aastal tema kantsleriks. Selles ametis oli ta kuni 1503. aastani, mil ta sai Samlandi (Sambia) piiskopiks. Paavstliku kinnituse sai ta sellele ametile kaks aastat hiljem, seejärel suri ta aga peagi.

## Kirjandus
*Kurt Forstreuter. *Vom Ordensstaat zu Fürstentum*. Kitzingen/Main : Holzner, 1950.
Dietrich von Werthern

**Dietrich von Werthern**i nime all on tuntud mitu inimest:
***[[Dietrich von Werthern (aadlik)|Dietrich von Werthern]]** oli Saksimaa aadlik 15. sajandil
***[[Dietrich von Werthern (Stolbergi kantsler)|Dietrich von Werthern]]** oli Stolbergi krahvi kantsler 15. sajandil
***[[Dietrich von Werthern (1468–1532)|Dietrich von Werthern]]** oli tuntud humanist ja Saksa ordu kõrgmeistri Friedrich von Sachseni kantsler
Dietrich von Werthern (1468–1532)

**Dietrich von Werthern** (1468–1536) oli saksa humanist ja Saksa ordu kõrgmeistri Friedrich von Sachseni lähikondlane.

Werthern õppis mitmes Saksamaa ja Itaalia ülikoolis ning omandas laiapõhjalise humanitaarhariduse. Ta suhtles mitme Euroopa humanistiga ning oli Rotterdami Erasmuse lähedasemaid sõpru. Ta oli ka osav diplomaat ning nii Friedrichi kui ka tema venna, Saksi hertsogi Georgi nõunik. Aastatel 1503–1507 oli ta Preisimaal Friedrichi kantsler ning naasis koos temaga samal aastal Saksimaale. Pärast Friedrichi surma töötaski ta Georgi alluvuses. 

Werthern jäi kuni elu lõpuni truuks katoliiklusele ja oli seetõttu tugevalt vastu ka Preisimaa sekulariseerimisele Albrecht von Hohenzollerni poolt 1525. aastal.

## Kirjandus
*Kurt Forstreuter. *Von Ordensstaat zu Fürstentum*. Kitzingen/Main: Holzner, 1951.
William Beckett

**William Eugene Beckett, Jr.** (sündinud 11. veebruaril 1985) on USA laulja, ansambli The Academy Is... solist.

## Koostööd
Cobra Starship

**Cobra Starship** oli USA ansambel, mis viljeles põhiliselt *[[dance-pop]]*i. Selle moodustas 2006. aastal New Yorgis ansambli Midtowni endine liige Gabe Saporta. Pärast debüütalbumi "While the City Sleeps, We Rule the Streets" kirjutamist ja salvestamist liitusid ansambliga kitarrist Ryland Blackinton, bassist Alex Suarez, trummar Nate Novarro ja klahvpillimängija Victoria Asher.

Ligi kümme aastast kestnud tegutsemisajal avaldas ansambel neli stuudioalbumit. Singlite edetabelisse Billboard Hot 100 jõudis kaks nende singlit.

Ansambel teatas ametlikult lahkuminekust 2015. aasta novembris.

## Stuudioalbumid
*"While the City Sleeps, We Rule the Streets" (2006)
*"¡Viva la Cobra!" (2007)
*"Hot Mess" (2009)
*"Night Shades" (2011)

## Välislingid
* Ametlik koduleht
Decaydance Records

**Decaydance Records** on Pete Wentzi (Fall Out Boy) plaadifirma, mis kasutab logona Clandestine Industriesi Bartskulli.

## Artistid
* The Academy Is...
* A Rocket to the Moon
* The Cab
* Cobra Starship
* Doug
* Fall Out Boy
* Four Year Strong
* Gym Class Heroes
* Travis McCoy (sooloesinejana)
* Hey Monday
* The Hush Sound
* Lifetime
* Panic at the Disco
* Tyga

## Välislingid
* Ametlik koduleht
Hey Monday

**Hey Monday** on *[[pop rock]]*i viljelev USA ansambel. See asutati 2008. aastal Floridas. Debüütalbum oli "Hold On Tight", mis avaldati 2008. aasta oktoobris. 2010 avaldati EP "Beneath It All" ja 2011 "Candles". 2011. aasta detsembris avaldati veel "The Christmas EP". 2011. aastast on ansambel oma tegevuse katkestanud, kuna ansambli eeslaulja Cassadee Pope alustas soolokarjääri.

Hey Monday esineb koos Fall Out Boy, All Time Low', Yellowcardi ja We The Kingsiga. 

## Diskograafia

### Stuudioalbumid
*"Hold on Tight" (2008)

### EP-d
*"Beneath It All" (2010)
*"Candles" (2011)
*"The Christmas EP" (2011)

### Singlid
*"Homecoming" (2008)
*"How You Love Me Now" (2009)
*"I Don't Wanna Dance" (2010)
*"Candles" (2011)

### Muusikavideod
* "Homecoming" (režissöör Noah Shulman) (2008)
* "How You Love Me Now" (režissöör Luga Podesta) (2009)
* "I Don't Wanna Dance" (režissöör Petro Papahadjopoulos) (2010)
* "Candles" (2011)
Lumepüü

**Lumepüü** (*Lagopus muta*) on kanaliste seltsi kuuluv lind.

Lumepüü elab Euraasia ja Ameerika Arktikas. Eestis teda nähtud ei ole.

Eestis elab (haruldasena) sama perekonna (*[[Lagopus]]*) esindaja rabapüü.

## Viited
Oslo Lyn

**Oslo Lyn** on Norra jalgpalliklubi, mis hooajal 2009 mängis riigi kõrgliigas.

Klubi tegutseb Oslos.

## Välislingid
* Koduleht
Lään (Soome)

Soome jagunes 2009. aasta lõpuni kuueks **lääniks** (soome keeles *lääni*, rootsi keeles *län*; 1. järgu haldusüksused). 

Enne 1997. aastat oli Soomes 12 lääni. 

Läänid jagunesid 20 maakonnaks (2. järgu haldusüksused).

## Läänid 1997–2009

1/  Ahvenamaa lään oli rootsikeelne.
## Ajalugu
### Läänid 1634–1917

Rootsi suurvõimu ajastul viidi  Axel Oxenstierna eestvedamisel läbi Rootsi riigihalduse ja haldusreform,  ja  1634. aasta Rootsi valitsemiskorraldusega loobuti Rootsi kuningriigi valitsemisreformis Rootsi-Soome aladel keskaegsetest ajaloolisest maakonnapõhisest haldusjaotusest ja maakondade asemel said 1. järgu haldusüksusteks läänid Rootsi kuningriigi ajalooliste maakondade  asemel moodustati haldusüksustena: Käkisalmi lään, Uusimaa ja Häme lään, Põhjanmaa lään, Turu ja Pori lään,  Viiburi ja Savonlinna lään.

Põhjasõja järel moodustati Rootsi kuningriigi kontrolli alla jäänud idaaladest Savonlinna ja Kymenkartanon lään (1721–1747). Venemaa keisririigi aladest moodustati Viiburi lään ehk kubermang.

1775. aastal moodustati Rootsi kuningriigi kontrolli alla jäänud aladest  Kymenkartano lään (1775–1831), Oulu lään (1775–2009), Savo ja Karjala lään (1775–1831), Vaasa lään (1775–1997).

1831. aastal jagati Venemaa keisririigi Soome suurvürstiriigi alad 8 lääniks: moodustati  täiendavalt Mikkeli lään (1831–1997) ja Uusimaa ja Häme lään (1634–1831) jagati Uusimaa lääniks (1831–1997) ja Hämeen lääniks (1831–1997) ning Turu ja Pori lään (1634–1997), Viiburi lään (1721...1944), Kuopio lään (1831–1997), Vaasa lään (1775–1997), Oulu lään (1775–2009).

### Läänid 1917–1940
Pärast Teist maailmasõda anti suur osa Viiburi läänist ära Nõukogude Liidule. Alles jäänud osast moodustus Kymi lään. Viimased muudatused Soome läänidesse tehti aastal 1997, kui 13 läänist jäi alles 6.
### Läänid 1917–1997
*Kesk-Soome lään (soome *Keski-Suomen lääni*, rootsi *Mellersta Finlands län*), 1960–1997
*Häme lään (soome *Hämeen lääni*, rootsi *Tavastehus län*)
*Kuopio lään (soome *Kuopion lääni*, rootsi *Kuopio län*)
*Kymi lään (soome *Kymen lääni*, rootsi *Kymmene län*), 1947–1997
*Mikkeli lään (soome *Mikkelin lääni*, rootsi *St. Michels län*)
*Põhja-Karjala lään (soome *Pohjois-Karjalan lääni*, rootsi *Norra Karelens län*), 1960–1997
*Turu ja Pori lään (soome *Turun ja Porin lääni*, rootsi *Åbo och Björneborgs län*)
*Uusimaa lään (soome *Uudenmaan lääni*, rootsi *Nylands län*)
*Vaasa lään (soome *Vaasan lääni*, rootsi *Vasa län*)
*Viiburi lään (soome *Viipurin lääni*, rootsi *Viborgs län*), 1917–1947

## Vaata ka
* Soome haldusjaotus
* Maakond (Soome)
*Lään (Rootsi)

## Viited
Molde FK

**Molde Fotballklubb** on Norra linna Molde jalgpalliklubi, mis mängib riigi kõrgliigas Eliteserien.

Klubi on asutatud 19. juunil 1911. Algselt kandis klubi nime **International**. Praeguse nime sai see 1915. aastal.

1974. aastal saavutas Molde Norra kõrgliigas klubi ajaloo seni parima tulemuse, kui saadi teine koht. Alates 1984. aastast ei ole Molde Norra kõrgliigas mänginud vaid kahel hooajal. 2011. aastal tuli Molde esimest korda Norra meistriks. Norra meistriks on tuldud ka veel aastatel 2012, 2014 ja 2019. Norra karikavõistlused on võidetud viis korda, esimest korda 1994. aastal.

Hooajal 1999/00 sai Molde teiseks Norra klubiks, mis on osalenud UEFA Meistrite Liiga alagrupiturniiril. Hooaegadel 2012/13, 2015/16 ja 2020/21 on Molde osalenud UEFA Euroopa Liiga alagrupiturniiril. Euroopas Liigas on Molde parimaks tulemuseks 16 parima sekka jõudmine hooajal 2020/21.

Alates 1998. aastast on Molde kodustaadion olnud Aker Stadion, mis mahutab 11 249 pealtvaatajat.

Moldes on mänginud mitmed Norra koondislased ja Euroopa suurliigades mänginud mängijad, teiste seas Ole Gunnar Solskjær, kes oli aastatel 2011–2014 ja 2015–2018 ka Molde peatreener, Erling Haaland, Mohamed Elyounoussi, Kjetil Rekdal, Åge Hareide, kes oli hiljem Molde peatreener 1985–1991 ja 1993–1997, ning Jostein Flo.

## Praegune koosseis
*Seisuga 10. veebruar 2022*

## Saavutused
*Eliteserien:
****Meister** (5): 2011, 2012, 2014, 2019, 2022
**Teised kohad (10): 1974, 1987, 1995, 1998, 1999, 2002, 2009, 2017, 2018, 2020
*Norra karikas:
****Võitjad** (5): 1994, 2005, 2013, 2014, 2021–22
**Teised kohad (3): 1982, 1989, 2009

## Rekordid
* Enim mänge – Daniel Berg Hestad (666 mängu aastatel 1993–2016)
* Enim väravaid – Jan Fuglset (164 väravat)
* Enim väravaid ühes mängus – Jan Fuglset (kuus väravat 1976. aastal mängus Strømsgodseti vastu)
* Suurim võit Norra kõrgliigas – 8:0 Mossi vastu 1996. aastal
* Suurim kaotus Norra kõrgliigas – 0:8 Stabæki vastu 2006. aastal

## Viited

## Välislingid
* Koduleht
Porhovi rajoon

**Porhovi rajoon** (Порховский район) on haldusüksus Venemaal, Pihkva oblastis. Rajooni pindala on 3190 km², elanike arv on umbes 25 000. Rajoonis on 525 asulat, rajoonikeskus on Porhovi linn.

Pihkva asehaldurkonnas moodustati 1777. aastal Porhovi maakond, mis ligikaudselt kattub praeguse Porhovi rajooniga. Porhovi asulast sai linn ja samanimelise maakonna keskus. Pärast kubermangude kaotamist 1. augustil 1927 moodustati Porhovi rajoon Leningradi oblasti koosseisus. Pihkva oblast moodustati 23. augustil 1944 ning selle hulka arvati ka Porhovi rajoon.

Porhovi rajoon jaguneb halduslikult Porhovi linnaks ja 3 vallaks (külaasunduseks).

## Viited

## Välislingid

*Rajooni koduleht
Kurt Forstreuter

**Kurt Hermann Forstreuter** (8. veebruar 1897 Weedern, Ida-Preisimaa – 28. veebruar
1979 Göttingen) oli Saksamaa ajaloolane, kes uuris peamiselt Saksa ordu ja Ida-Euroopa ajalugu.

Forstreuter töötas Preisimaa arhiivis, kus tegeles peamiselt Saksa ordu valitsuse aegsete allikatega. Tema sule alt ilmusid raamatud nii Saksa ordu ja teiste Ida-Euroopa võimude suhete kohta kui ka orduriigi muutumisest vürstiriigiks.

## Teoseid
**Preussen und Russland im Mittelalter : die Entwicklung ihrer Beziehungen vom 13. bis 17. Jahrhundert*. Berliin; Königsberg: Ost-Europa-Verlag, 1938.
**Preussen und Russland von den Anfängen des Deutschen Ordens bis zu Peter dem Grossen*. Göttingen: Musserschmidt, 1955.
**Das Preussische Staatsarchiv in Königsberg : ein geschichtlicher Rückblick mit einer Übersicht über seine Bestände*. Göttingen: Vandenhoeck & Ruprecht, 1955.
**Vom Ordensstaat zum Fürstentum : geistige und politische Wandlungen im Deutschordensstaate Preussen unter den Hochmeistern Friedrich und Albrecht (1498-1525)*. Kitzingen/Main : Holzner, 1951.
Stabæk IF

**Stabæk Fotball** on Norra Bærumi valla jalgpalliklubi, mis aastal 2017 mängib riigi kõrgliigas.

## Välislingid
* Koduleht
Strømsgodset IF

**Strømsgodset IF** on Norra Drammeni valla jalgpalliklubi, mis hooajal 2011 mängis riigi kõrgliigas.

## Eesti mängijad
*Marek Lemsalu (1999)
Tromsø IL

**Tromsø Idrettslag** on Norra linna Tromsø jalgpalliklubi, mis hooajal 2009 mängib riigi kõrgliigas.

## Eesti mängijad
*Joel Lindpere (2007–2010)
Stavangeri Viking

**Stavangeri Viking** (*Viking Fotballklubb*) on Norra linna Stavangeri jalgpalliklubi, mis mängib riigi kõrgliigas Eliteserien.

Klubi asutati 10. augustil 1899 nime all **Idrætsklubben Viking**. Viking on Norra üks kõige edukam jalgpalliklubi. Norra meistriks on see tulnud kaheksa korda – selles arvestuses on Viking Norras kolmandal kohal. Viimane Norra meistritiitel pärineb 1991. aastast, pärast seda on mitmel korral parimana tuldud kolmandaks. Norra karikavõistlused on võidetud kuuel korral, viimati 2019. aastal.

Alates püsiva üleriigilise kõrgliiga loomisest on Viking pidanud Norra kõrgliigas enam mänge kui ükski teine klubi – 2022. aasta juuni seisuga 1537 mängu. Norra kõrgliigas ei ole see mänginud vaid aastatel 1966–1967, 1987–1988 ja 2018.

Viking on korduvalt mänginud Euroopa klubide võistlustel. Tähelepanuväärsemateks saavutusteks on Lissaboni Sportingu alistamine UEFA karika esimeses ringis hooajal 1999/00, Chelsea alistamine UEFA karika esimeses ringis hooajal 2003/03 ja UEFA karika alagrupiturniiril osalemine hooajal 2005/06.

Klubi kodustaadion on alates 2004. aastast olnud Viking Stadion, mis mahutab 15 900 pealtvaatajat.

## Mängijad
### Praegune koosseis
*Seisuga 15. märts 2022*

### Eesti mängijad
*Artur Kotenko (kaks liigamängu aastatel 2009–2010)
*Henri Anier (16 liigamängu 2012. aastal)
*Karol Mets (71 liigamängu aastatel 2014–2017)

## Saavutused
*Eliteserien
****Võitjad** (9): 1957–58, 1972, 1973, 1974, 1975, 1979, 1982, 1991, 2025
**Teised kohad (2): 1981, 1984
*Norra karikas:
****Võitjad** (6): 1953, 1959, 1979, 1989, 2001, 2019
**Teised kohad (5): 1933, 1947, 1974, 1984, 2000

## Viited

## Välislingid

* Ametlik koduleht
Oslo Vålerenga

**Oslo Vålerenga** (*Vålerenga Fotball*) on Norra pealinna Oslo jalgpalliklubi, mis mängib riigi kõrgliigas.

## Eesti mängijad
*Enar Jääger (2015–)
*Ragnar Klavan (2004–2005, laenul)
*Raio Piiroja (2003, laenul)
*Kristen Viikmäe (2000–2003)